DEN NORSKE KIRKE Nygårdsveien 68, 3214 Sandefjord, Tlf 33 48 94 94

 Bugården menighetsråd E-post: post@sandefjord.kirken.no www: sandefjord.kirken.no

# MØTEREFERAT

Bugården menighetsråd hadde møte onsdag 01.oktober kl. 19.00 – 2100 i kirkestua, Bugården kirke

Til stede: Gunnbjørg Furuset, Fredrik Pettersen, Olav Reitan, Anders Tho, Jørn Agnar Nicolaysen, Marius Hansen, Helge Ljosland, Heidi Oddrun Dahle (til sak 36/25), Linn Strømme Hummelvoll

Forfall: Silje Kandal Horntvedt, Annbjørg Kasin Hønsvall, Marthe Henriksen, Anne – Lise Ramberg

Referent: Anders Mat: Marius Kveldstanker: Heidi

Referatet sendes medlemmer, varamedlemmer, kontoret, prost, kirkeverge, ass.kirkeverge og revisor.

**S A K S L I S T E**

**SAK 33 /25 GODKJENNING MØTEINNKALLING**

**SAK 34 /****25** **GODKJENNING REFERAT 28.08.25**

**SAK 35 /2****5 ORIENTERINGSSAKER**

**SAK 36/2****5 REGNSKAPSRAPPORT 2. TERTIAL 2025 OG BUDSJETTKORREKSJONER**

**SAK 37/25 UNGDOMSARBEIDERSTILLING**

**SAK 33 /25 GODKJENNING MØTEINNKALLING**

 **VEDTAK**: Innkalling godkjennes

**SAK 34/25 GODKJENNING REFERAT** MR 25.08.25

 **VEDTAK**: Referat etter MR 25.08.25 godkjennes

**SAK 35/25 ORIENTERINGSSAKER**

* Staben
* Fellesrådet
* Gudstjeneste- og kulturutvalget (2 x referat 12.06.25 og 04.09.25 vedlagt)
* Misjonsutvalget
* Diakoniutvalget
* Filmutvalget (se vedlegg referat Filmutvalget 09.09, samt vedlegg Samarbeidsavtale kirkekinoen og vedlegg Samarbeid om kirkekinoen)

Orientering i møtet ved Leif Rune Dass Sundli. Kirkekinoen har økt oppslutning og har forsøkt et nytt tilbud med «Filmmøte». Det har slått godt an og tenkes fulgt opp i 2026. Det gjør det aktuelt med en justering av samarbeidsavtalen (særlig mht. praktiske rutiner i samarbeid med Bugården menighet). Dette følges opp av AU i samråd med filmutvalget. Sandar menighetshus har også vært benyttet til filmvisninger. Det fungerer greit som visningslokale.

Innspill – åpen post:

* Givertjeneste, erfaring med kollekt kun med Vipps og møte i givertjenestekomiteen. Husk møtet 15.oktober i Bugården kirke, arr av Bispedømme/NMS.
* Større fokus på PR og informasjon til nærmiljøet? Eksempel fra en menighet om ett årlig menighetsblad / folder som deles ut til husstander.

**VEDTAK**: Sakene tas til orientering

**SAK 36 /25 REGNSKAPSRAPPORT 2. TERTIAL 2025 OG BUDSJETTKORREKSJONER (**vedlegg Bugården regnskapsrapport 2.tertial 25**)**

**SAKSORIENTERING:**

Regnskapsrapport for Bugården menighet 2. tertial 2005 (perioden 1.01 – 31.08.25) er mottatt. Første siden er samlet regnskap. Deretter følger regnskapene pr avdeling. Balansen er på siste siden.

Det vedlagte og bokførte driftsregnskap pr 31.08.25 viser et overskudd på kr 116.236. Gevinst på verdipapirer, kr 46.567, var ikke blitt bokført. Det gjør at overskuddet er enda litt større totalt kr 162.803. Det er meget tilfredsstillende. Ved gjennomgang av regnskapet og hendelser i løpet av året er det noen forhold som gjør at det foreslås noen mindre budsjettkorreksjoner. De er vist nedenfor:

**Utgifter**

***4120 Menighetsarbeid felles. Konto 32000 Inventar og utstyr avdeling***. Menighetsrådet vedtok i 2024 å gå til anskaffelse av ny gulvvaskemaskin som spleis med Fellesrådet. Total utgift kr 65.000 som er betalt av Bugården menighet. Bugårdens andel kr 26.000. Resten refunderes fra fellesrådet. Anskaffelsen er betalt i 2025, men ikke lagt inn i budsjettet. Dette beløpet, kr 65.000, legges inn som budsjettkorreksjon mot tilsvarende refusjon fra fellesrådet med kr 39.000

***4120 Menighetsarbeid felles, Konto 32703 Ekstern regnskapsføring*** kr 47.000. Ved behandling av budsjett for 2025 var det signaler om at ekstern regnskapsføring skulle føres på menighetene mot refusjon fra fellesrådet. Meldingen nå er at dette fortsatt blir ført i Fellesrådets regnskap. Det skal derfor ut av menighetsrådets regnskap med hele beløpet, kr 47.000. Motposten er å finne på konto 37400 Refusjon fra fellesrådet. Budsjettet blir redusert tilsvarende som redusert inntekt med kr 47.000, se oversikt over budsjettkorreksjoner inntekter.

***4424 Kirkemiddag. Konto 31206 Bevertning/matvarer.*** Beløpet reduseres med kr 5.000 pga. redusert aktivitet 2. halvår. Det gjør at tilskuddet for 2025 blir redusert fra kr 15.000 til kr 10.000.

**Inntekter**

***4120 Menighetsarbeid felles. Konto 36300***. Inntektene på kr 22.650, er allerede passert årets budsjett som var satt til kr 20.000. Det er mindre utleie på høsten, men det er likevel grunn til å forvente noe utleie. Beløpet foreslås økt med kr 5.000 slik at nytt budsjett på kr 25.000.

***4120 Menighetsarbeid felles. Konto 37400 Refusjon fra fellesrådet***. Siden utgifter til ekstern regnskapsføring ikke vil bli belastet menigheten dette året, faller denne refusjonen bort. Det gjør at refusjon fra fellesrådet bli redusert med kr 47.000. I tillegg kommer refusjon for andel gulvvaskemaskin med kr 39.000.

***4499 Loppa og høstmarked. Konto 36203***. I oversendelsen av regnskapet fra fellesrådet påpekes det at inntektene på loppemarkedet er kr 30.000 over budsjettet. Det foreslås at budsjettet økes litt, men bare med kr 16.000. Det er dato ikke klart om inntektene på høstmarkedet vil slå ut. Ved å øke budsjettet for loppa med kr 16.000 vil det gjøre at totale utgifter og inntekter i korrigert budsjett går i balanse.

Endring utgifter: (+65.000- 47.000-5000 = +13.000). Endring inntekter: (+5.000- 47000+ 39.000+16.000= +13.000)

Det er ikke foreslått andre budsjettkorreksjoner. På møtet vil vi kunne ha en nærmere muntlig gjennomgang av regnskapsrapporten.

**VEDTAK:**

Den utsendte regnskapsrapport for 2. tertial 2025 tas til orientering.

De budsjettkorreksjoner som er foreslått i saksframlegget godkjennes.

**SAK 37/25 VIDEREFØRING AV SATSNING 20% STILLING BARNE – OG UNGDOMSARBEIDER**

**SAKSFRAMLEGG:** Bugården menighet har de siste 7 årene finansiert en 20% stilling barne – og ungdomsarbeider. Nåværende barne – og ungdomsarbeider avsluttet sin stilling 01.10.25. AU foreslår, med utgangspunkt i nylige vedtatte Overordnet helhetlig menighetsplan 2025-2029, å vedta videre finansiering av en 20% stilling barne – og ungdomsarbeider og utrede løsning for videreføring av denne satsningen.

**VEDTAK**: MR vedtar å videre finansiere en 20%stilling barne – og ungdomsarbeider i Bugården menighet. AU arbeider videre med saken og legger dette frem for MR i neste møte 5.november 2025